b'\n_START_ARTICLE_\nImprovisasjonsteater\n_START_PARAGRAPH_\nImprovisasjonsteater er teater uten manus og de samme forberedelsene til sceneutstyr som tradisjonelt teater med manus eller faste tekster. Improvisasjonsteater er en popul\xc3\xa6r kunstform og utbredt over hele verden. Det finnes flere ulike former, eksempelvis teatersport, rollespill og laiv (levende rollespill). Teatersport er kanskje den mest kjente formen for improvisasjonsteater, men det finnes en rekke forskjellige varianter for b\xc3\xa5de scene, radio og TV. Ogs\xc3\xa5  gateartister bruker mye improvisasjon, nettopp p\xc3\xa5 grunn av den direkte kontakten med publikum. Et markant navn innen improvisasjonsteater er Keith Johnstone.'